Návrh rezolúcie F. Jurigu a F. Tománka k Tukovmu prípadu predostretý poslaneckému klubu HSĽS 16. januára 1929
Citované podľa:
Slovenské ľudové noviny č. 4/1929 z 25. 01. 1929

Senátori a poslanci slovenskej ľudovej strany stojíme stále a pevne na základe štátnej jednoty a nerozlučiteľnosti republiky Slovákov a Čechov, uznávajúc jej ústavu a záväznosť jej zákonov.

Keď dľa potreby prirodzeného vývinu života snažíme sa premeniť už či niektoré zákony alebo ustanovizne ústavy k väčšiemu blahobytu Slovenského Národa, snažia sa to previesť cestou zákonitou demokratickým spôsobom v rámci republiky Slovákov a Čechov a v žiadnom páde nie cestou revolučnou, lebo revolúciu považujeme za nekresťanský národovražedelný čin, taktiež nie cestou cudzozemskej protizákónitej pomoci, čo podobne zatracujeme.

Z tohoto nášho úprimného presvedčenia prirodzene pochádza, že za nesmysel a nakoľko by to pochádzalo z povedomého úmyslu, za trestuhodný čin protištátny považujeme hlásanie „vacuum juris“-u a či prázdnoty práva dľa ktoréhožto smyslu nastala, alebo môže nastať doba, v ktorej by ztratily záväznosť všetky zákony našej Česko-Slovenskej republiky a nastal by čas bez zákona, bez práva, niečo takého, ako bol „rabunk“.

Ako za bratovražedelný zločin považujeme každý pokus o krvavú revolúciu, ktorá má v sebe zlotu moru, hladu a vojny dohromady. Tak za vlastizradu považujeme snahu chcieť cudzozemskými peniazmi, alebo cudzozemskou zbrannou mocou zasahovať do demokracie, do ľudovlády našej Česko-Slovenskej republiky a takú snahu považujeme za nesrovnateľnú s vernosťou k Slovenskému Národu, k Slovenskej Krajine, k Česko-Slovenskej republike a k programu slovenskej ľudovej strany.

Pod heslom úplného odtrhnutia Slovenska od republiky Slovákov a Čechov ustaľujeme skrytú snahu priviesť náš Slovenský Národ pod maďarské jarmo, snahu obnovenia Rakúsko-Uhorska, dynastie Habsburgov, čomu sa z tej duše protivíme.

Práve preto, že takéto snahy považujeme za ťažké previnenie proti národu a štátu, ohradzujeme sa proti domienkam, že by niektorý člen nášho klubu bol mohol podujať v mene a z poverenia strany našej niečo takého.

Sme za neodvislosť súdov, ako za najväčšiu záruku štátneho poriadku.

Jedine právoplatný výrok súdu smie ustáliť vinu niekoho.

Považujeme za skrivodlivosť vyhlasovať niekoho za vinného bez konečného právoplatného súdobného výroku. Je politickým zločinom pre upodozrievanie jednotlivca hanu kydať na celú politickú stranu, ktorá svoju vernosť k národu a k štátu nepočetnekrát aj za cenu obeti dokázala, ako to urobila naša slovenská ľudová strana.

Ustaľujeme, že takzvaná rodobrana v mene strany a dľa úmyslov našej strany bola organizovaná ako súčiastka organizácie strany, len ako sbor poriadateľov na ochranu telesnej bezpečnosti a zákonitého poriadku proti bitkársko-krvavým revolučným pokusom z príležitosti shromaždenia a slávností strany.

A rodobranu, ako takú považujeme za súčiastku našej strany, a kto jej iné úmysle a ciele podstrkuje alebo podvrhuje, toho považujeme za urážateľa cieľu a cti rodobrany a našej.

Ustaľujeme, že v týchto ohľadoch mnoho sa previnilo oproti Slovenskej ľudovej strane v posledných časoch aj z radov koalície, tak že by nám to mohlo byť dostatočnou príčinou rozlúčiť sa s ňou a zaujať stanovisko tuhej protivládnej opozície.

Lež väčšia je naša láska a náš záujem k pokoju a k poriadku k nášmu národu a k štátu, než by ju mohla zklátiť osobná urážka jednotlivcov.

Presvedčení sme, že naše občanstvo chce poriadok, pokoj a prácu.

Nemôže byť prospešné v dnešnej dobe za jedon povraz ťahať s revolučnými komunistami, s vnútornými rozvratníkmi nášho štátu, za aké považujeme tunajšie maďarské strany, a tak hnať vodu na mlyn cudzozemským nepriateľom nášho národa a štátu.

Taktiež za nebezpečne považujeme odstúpiť od kormidla a vlády našej Krajiny a Republiky a prepustiť budovanie našej krajiny, riadenie nášho štátu miesto nás, živlom naším náboženským, národným, krajinským a hospodárskym záujmom nebezpečným, ktorí by to budovanie a spravovanie prevádzali bez nás, proti nám.

A preto majúc na zreteli prvý príkaz Boží: „vládnite zemou“', chceme vládnuť našou zemou, našou Slovenskou Krajinou a budovať i spravovať náš štát dľa tej miery podľa nášho programu, nakoľko nám to dľa našej demokraticko-politickej váhy patrí, by neupadla naša Krajina, náš štát do rúk nepriateľského pustošenia našich náboženských, národných, krajinských, hospodárskych a štátnych nepriateľov.

Tak smýšľa, tak sa vynasnažuje náš ľud v obciach pri obecnej správe, keď sa usiluje zaujať miesta obecnej správy pre našich ľudí, aby spravovali obec v duchu našinskom. Tak je to povinnosťou našou pri krajinskej a pri štátnej správe práve v terajšej dobe, keď revoluční zlostníci, vnútorní rozvratníci rozvrátiť by chceli národ a štát, aby sme padli za korisť našim cudzozemským nepriateľom.

Kresťanstvo je za pokoj. Budovanie Slovenskej Krajiny potrebuje pokoj. Výrobnosť všetkých stavov a upevnenie štátu potrebujú poriadok a pokoj a preto nemôže byť priateľom týchto, kto je za nepokoj a za neporiadok, za jednotnú frontu s komunistami, s vnútornými rozvratníkmi a s cudzozemskými nepriateľmi našimi.

Pomoc ľudu, odstraňovanie krívd, vymáhanie práv dľa praktickej politickej náuky a životnej zkúsenosti v dnešnej dobe nedá sa docieliť jalovým posudzovaním, planým potupovaním právomocnosti a vrchnosti v duchu protivenstva, lež iba svornou súčinnosťou jak v zákonodarstve, tak s právomocnosťami a s vrchnosťami skrze ľud z ľudu pre ľud ustanovenými.

Náš štát, našu republiku, našu krajinu nepovažujeme za nejaké cudzie panstvo, ako to bolo za Rakúsko-Uhorska pod Maďarmi a pod nemeckou habsburgskou dynastiou, ale za náš majetok, nakoľko skrze volebné právo my sme jej účastníkmi, majiteľmi a preto chceme v nej vládnuť dľa tej miery, ako nám dávajú naše účastiny, hlasy, dľa pravého príkazu Božieho: „rástnite, množte sa a vládnite zemou“.

Dokumenty